pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ก.ยุติธรรม หารือแนวทางการขับเคลื่อนเครือข่ายความร่วมมือด้านการป้องกันการทุจริต
วันอังคารที่ 27 กุมภาพันธ์ 2561
ก.ยุติธรรม หารือแนวทางการขับเคลื่อนเครือข่ายความร่วมมือด้านการป้องกันการทุจริต
นายธวัชชัย ไทยเขียว รองปลัดกระทรวงยุติธรรม เป็นประธานการประชุมขับเคลื่อนเครือข่ายความร่วมมือในการป้องกันและปราบปรามการทุจริต ของศูนย์ปฏิบัติการต่อต้านการทุจริต กระทรวงยุติธรรม ประจําปี พ.ศ. ๒๕๖๑ ครั้งที่ ๑/๒๕๖๑
ในวันอังคารที่ ๒๗ กุมภาพันธ์ ๒๕๖๑ เวลา ๐๙.๐๐ น.
ณ ห้องประชุมกระทรวงยุติธรรม ๒ ชั้น ๘
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
นายธวัชชัย ไทยเขียว รองปลัดกระทรวงยุติธรรม
เป็นประธานการประชุมขับเคลื่อนเครือข่ายความร่วมมือในการป้องกันและปราบปรามการทุจริต
ของศูนย์ปฏิบัติการต่อต้านการทุจริต กระทรวงยุติธรรม ประจําปี พ.ศ. ๒๕๖๑ ครั้งที่ ๑/๒๕๖๑
เพื่อกําหนดแนวทางการดําเนินงานของชมรมต่อต้านการทุจริต กระทรวงยุติธรรม
(Anticorruption Ministry of Justice Club : AMJL) ซึ่งเป็นส่วนหนึ่งของการขับเคลื่อนเครือข่ายความร่วมมือ
ในการป้องกันและปราบปรามการทุจริต ให้สอดคล้องตามแผนปฏิบัติการป้องกันและปราบปรามการทุจริต
และประพฤติมิชอบ กระทรวงยุติธรรม พ.ศ. ๒๕๖๐ – ๒๕๖๔
ที่ต้องการสร้างจิตสํานึก ปลูกฝังความสื่อสัตย์สุจริต และเสริมพลังการมีส่วนร่วมแก่ข้าราชการ
รวมถึงผู้ที่เกี่ยวข้องในทุกภาคส่วน เพื่อร่วมกันต่อต้านการทุจริตให้เกิดผลเป็นรูปธรรมต่อไป
สําหรับชมรมต่อต้านการทุจริตฯ จัดตั้งขึ้น เพื่อสร้างเครือข่ายความร่วมมือในการป้องกัน
และปราบปรามการทุจริตระหว่างเจ้าหน้าที่และหน่วยงานของรัฐ ร่วมกันแจ้งเบาะแส
เมื่อพบว่ามีการทุจริตเกิดขึ้น รวมถึงคอยสอดส่องดูแลป้องกันมิให้เกิดการทุจริตขึ้น
ปัจจุบันมีสมาชิก จํานวน ๖๑๙ คน ประกอบด้วย ผู้บริหาร ข้าราชการ
และเจ้าหน้าที่หน่วยงานในสังกัดกระทรวงยุติธรรม และบุคคลภายนอก
ทั้งนี้ เบื้องต้นที่ประชุมได้เห็นชอบแนวทางการขับเคลื่อนเครือข่ายความร่วมมือในการต้านการทุจริตฯ
ในประเด็นต่างๆ อาทิ ๑. ให้ประสานการขอรับสนับสนุนจัดสรรงบประมาณเพื่อดําเนินกิจกรรมจากหน่วยต่างๆ
เช่น สํานักงาน ป.ป.ช. และศูนย์ปฏิบัติการต่อต้านการทุจริต กระทรวงยุติธรรม
๒. ให้จัดตั้งกลุ่มแอปพลิเคชันไลน์ของชมรมต่อต้านการทุจริตฯ โดยเชิญชวนสมาชิกชมรมฯ และข้าราชการใหม่
ที่มีจิตอาสามาช่วยขับเคลื่อนการดําเนินงาน ๓. ให้ร่วมกับศูนย์ปฏิบัติการต่อต้านการทุจริตฯ
จัดกิจกรรมเพื่อเป็นส่วนหนึ่งในการต่อต้านการทุจริตเนื่องในวันทุจริตสากลต่อเนื่องทุกปี
และ ๔. ให้สมาชิกชมรมร่วมกับสํานักงานยุติธรรมจังหวัดจัดกิจกรรม CSR
เพื่อสร้างการรับรู้ และเสริมสร้างภาพลักษณ์ที่ดีแก่องค์กร เป็นต้น
รัฐบาลไทย-ข่าวทำเนียบรัฐบาล-รอง นรม. พล.อ.อ.ประจินฯ เป็นประธานการประชุมคณะกรรมการนโยบายอวกาศแห่งชาติ ครั้งที่ 4/2561
วันจันทร์ที่ 1 ตุลาคม 2561
รอง นรม. พล.อ.อ.ประจินฯ เป็นประธานการประชุมคณะกรรมการนโยบายอวกาศแห่งชาติ ครั้งที่ 4/2561
รอง นรม. พล.อ.อ.ประจินฯ เป็นประธานการประชุมคณะกรรมการนโยบายอวกาศแห่งชาติ ครั้งที่ 4/2561 พิจารณาความคืบหน้าการดําเนินงานจัดทํา (ร่าง) พระราชบัญญัติกิจการอวกาศเพื่อสร้างมาตรฐานสู่ความเป็นสากล
วันนี้ (1 ตุลาคม 2561) เวลา 13.30 น. ณ ห้องประชุมคณะรัฐมนตรี (เดิม) ชั้น 2 อาคารสํานักเลขาธิการคณะรัฐมนตรี ทําเนียบรัฐบาล พลอากาศเอก ประจิน จั่นตอง รองนายกรัฐมนตรี เป็นประธานการประชุมคณะกรรมการนโยบายอวกาศแห่งชาติ ครั้งที่ 4/2561 สรุปสาระสําคัญดังนี้
ที่ประชุมรับทราบความคืบหน้าการดําเนินงานจัดทํา (ร่าง) พระราชบัญญัติกิจการอวกาศ พ.ศ. .... ตามที่มติคณะกรรมการนโยบายอวกาศแห่งชาติ ในการประชุม ครั้งที่ 3/2561 มอบหมายให้ คณะกรรมการนโยบายอวกาศฯ พิจารณา (ร่าง) พระราชบัญญัติกิจการอวกาศ พ.ศ. .... โดยสํานักงานพัฒนาเทคโนโลยีอวกาศและภูมิสารสนเทศ (องค์การมหาชน) (สทอภ.) ได้รวบรวมความคิดเห็นจากคณะกรรมการฯ ผู้ทรงคุณวุฒิ และหน่วยงานต่าง ๆ และคณะอนุกรรมการพัฒนากฎหมายอวกาศจากทุกภาคส่วน ประกอบด้วย สํานักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ กรมเทคโนโลยีสารสนเทศและอวกาศกลาโหม สํานักงานคณะกรรมการดิจิทัลเพื่อเศรษฐกิจและสังคมแห่งชาติ กระทรวงการต่างประเทศ กระทรวงเกษตรและสหกรณ์ กระทรวงมหาดไทย สํานักงานคณะกรรมการพัฒนาการเศรษฐกิจและสังคมแห่งชาติ กรรมการผู้ทรงคุณวุฒิ และที่ปรึกษากฎหมายอวกาศ ดําเนินการปรับปรุงแก้ไข (ร่าง) พระราชบัญญัติกิจการ อวกาศ พ.ศ. .... เพื่อให้มีความสอดคล้องกับข้อคิดเห็น ข้อเสนอแนะ
โดยสาระสําคัญของ (ร่าง) พรบ.กิจการอวกาศฯ ฉบับนี้ มีขอบเขตครอบคลุมกับกิจการอวกาศที่ยังไม่มีอยู่ภายใต้กฎหมายใดหรือยังไม่มีหน่วยงานใดทํามาก่อน เช่น การจดทะเบียนวัตถุอวกาศ การจัดการอุบัติเหตุทางอวกาศ การสร้างดาวเทียมและวัตถุอวกาศ เป็นต้น ส่วนที่มีการดําเนินการอยู่แล้วยังเป็นของหน่วยงานเดิม เช่น คลื่นความถี่, วงโคจร, Landing right, อุปกรณ์ชิ้นส่วนที่มีลักษณะยุทธภัณฑ์
ทั้งนี้ (ร่าง) พรบ.กิจการอวกาศฯ ยังอยู่ในระหว่างการปรับปรุงแก้ไขเพื่อเสนอคณะกรรมการฯ ในวาระประชุมครั้งหน้า จากนั้นจึงจะนําเสนอที่ประชุมคณะรัฐมนตรีพิจารณาต่อไป
.......................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมว.พม. กำชับ จนท. เร่งเยียวยาฟื้นฟูสภาพจิตใจเด็กชายวัย 4 ขวบ ถูกแม่แท้ๆ และพ่อเลี้ยงทำร้ายร่างกายเป็นประจำ ที่ จ.สมุทรปราการ
วันพฤหัสบดีที่ 9 พฤศจิกายน 2560
รมว.พม. กําชับ จนท. เร่งเยียวยาฟื้นฟูสภาพจิตใจเด็กชายวัย 4 ขวบ ถูกแม่แท้ๆ และพ่อเลี้ยงทําร้ายร่างกายเป็นประจํา ที่ จ.สมุทรปราการ
รมว.พม. กําชับ จนท. เร่งเยียวยาฟื้นฟูสภาพจิตใจเด็กชายวัย 4 ขวบ ถูกแม่แท้ๆ และพ่อเลี้ยงทําร้ายร่างกายเป็นประจํา ที่ จ.สมุทรปราการ และเด็กสาววัย 14 ปี ถูกพ่อแท้ๆ ใช้กําลังพยายามจะล่วงละเมิดทางเพศ ที่ จ.ชัยภูมิ
วันนี้ (9 พ.ย. 60) เวลา 08.00 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่า พลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 750/2557-60 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขและป้องกันปัญหาดังกล่าว โดยมีคณะผู้บริหารและผู้แทนจากหน่วยงานที่เกี่ยวข้องเข้าร่วมประชุม ณ ห้องประชุมชั้น 8 กระทรวง พม. สะพานขาว กรุงเทพฯ
พลตํารวจเอก อดุลย์ กล่าวว่า จากกรณีเด็กชายวัย 4 ขวบ ถูกผู้เป็นแม่แท้ๆ และพ่อเลี้ยง ทุบตีทําร้ายร่างกายเป็นประจํา จนเกิดบาดแผลและรอยฟกช้ําทั่วร่างกาย อีกทั้งยังถูกจับขังไว้ภายในห้องเช่า ที่อําเภอพระสมุทรเจดีย์ จังหวัดสมุทรปราการ และกรณี หญิงวัย 58 ปี ได้พาหลานสาววัย 14 ปี เข้าแจ้งความต่อเจ้าหน้าที่ตํารวจว่า หลานสาวถูกพ่อแท้ๆ พยายามล่วงละเมิดทางเพศ แต่เคราะห์ดีที่เด็กหญิงได้ต่อสู้และหนีออกมาได้ ที่อําเภอแก้งคร้อ จังหวัดชัยภูมิ นั้น ตนมีความห่วงใยต่อสถานการณ์ในลักษณะดังกล่าว เนื่องจากเป็นปัญหาความรุนแรงในครอบครัว ซึ่งปัจจุบันจะพบเห็นเพิ่มมากขึ้นในสังคม และเกิดขึ้นรายวัน ทั้งนี้ ตนได้กําชับให้พัฒนาสังคมและความมั่นคงของมนุษย์จังหวัด (พมจ.) ทั้ง 2 จังหวัด ได้แก่ พมจ.สมุทรปราการ และ พมจ.ชัยภูมิ พร้อมหน่วยงานที่เกี่ยวข้อง เร่งลงพื้นที่เพื่อตรวจสอบข้อเท็จจริงและประเมินทางสังคมของทั้ง 2 ครอบครัว พร้อมให้การช่วยเหลือในเบื้องต้นตามภารกิจด้านเด็ก โดยเฉพาะการเยียวยาฟื้นฟูสภาพจิตใจเด็กทั้ง 2 คน อย่างใกล้ชิดโดยด่วน เพื่อให้สามารถกลับมาใช้ชีวิตได้อย่างปกติสุขในสังคม อีกทั้งประสานหน่วยงานที่เกี่ยวข้องในพื้นที่ให้การช่วยเหลือดูแลในเรื่องการตรวจสุขภาพกายและจิตใจ เพื่อรักษาพยาบาลและเยียวยาฟื้นฟูในระยะยาว ทั้งนี้ กระทรวง พม. มีหน่วยงานในพื้นที่ คือ บ้านพักเด็กและครอบครัวจังหวัดสมุทรปราการและจังหวัดชัยภูมิ ที่พร้อมให้ความคุ้มครองสวัสดิภาพชั่วคราว ตามพระราชบัญญัติคุ้มครองเด็ก พ.ศ. 2546 และร่วมกับหน่วยงานในพื้นที่และชุมชนช่วยกันหาแนวทางการช่วยเหลือดูแลสําหรับเด็กทั้ง 2 คน อย่างต่อเนื่องต่อไป
รัฐบาลไทย-ข่าวทำเนียบรัฐบาล-สถานเอกอัครราชทูต ณ กรุงโคลัมโบ ร่วมกับสถานกงสุลกิตติมศักดิ์ไทย ณ มัลดีฟส์ ประสานงานกับสายการบิน Maldivian Airlines  จัดเที่ยวบินพิเศษ เพื่อนำคนไทยที่ตกค้างในมัลดีฟส์ กลับประเทศ [กระทรวงการต่างประเทศ]
วันจันทร์ที่ 20 เมษายน 2563
สถานเอกอัครราชทูต ณ กรุงโคลัมโบ ร่วมกับสถานกงสุลกิตติมศักดิ์ไทย ณ มัลดีฟส์ ประสานงานกับสายการบิน Maldivian Airlines  จัดเที่ยวบินพิเศษ เพื่อนําคนไทยที่ตกค้างในมัลดีฟส์ กลับประเทศ [กระทรวงการต่างประเทศ]
สถานเอกอัครราชทูต ณ กรุงโคลัมโบ ร่วมกับสถานกงสุลกิตติมศักดิ์ไทย ณ มัลดีฟส์ ประสานงานกับสายการบิน Maldivian Airlines และหน่วยงานที่เกี่ยวข้อง จัดเที่ยวบินพิเศษ เพื่อนําคนไทยที่ตกค้างในมัลดีฟส์ จํานวน 55 คน เดินทางกลับประเทศไทย
เมื่อวันที่ 16 เมษายน 2563 สถานเอกอัครราชทูต ณ กรุงโคลัมโบ ร่วมกับสถานกงสุลกิตติมศักดิ์ไทย ณ มัลดีฟส์ ได้ประสานงานกับสายการบิน Maldivian Airlines และหน่วยงานที่เกี่ยวข้อง ได้จัดเที่ยวบินพิเศษเพื่อนําคนไทยที่ตกค้างในมัลดีฟส์ จํานวน 55 คน เดินทางกลับประเทศไทย โดยให้ความสําคัญลําดับต้นกับนักท่องเที่ยวที่ติดค้างอยู่ ทั้งนี้ เที่ยวบินดังกล่าวจําเป็นต้องจํากัดจํานวนที่นั่งเนื่องจากเงื่อนไขด้านสาธารณสุขในขณะนี้
สําหรับผู้ที่ยังติดค้างอยู่ในศรีลังกาและที่ยังเหลืออยู่ในมัลดีฟส์ สถานเอกอัครราชทูตฯ ไม่ได้นิ่งนอนใจ และจะพยายามจัดหาเที่ยวบินกลับไทยให้ท่านโดยเร็ว โดยคํานึงถึงระบบการกักตัวภายในประเทศไทยที่สามารถรองรับผู้เดินทางกลับประเทศในแต่ละวัน
ในชั้นนี้ หากท่านต้องการความช่วยเหลือเร่งด่วน โปรดติดต่อ +94 3070747 +94 3070748 และ และในกรณีของมัลดีฟส์ ท่านสามารถติดต่อกงสุลกิตติมศักดิ์ได้อีกทางหนึ่ง ที่ +960 7398765 (สถานกงสุลกิตติมศักดิ์ไม่มีคนพูดภาษาไทยได้)
โปรดติดตามข้อมูลเกี่ยวกับเที่ยวบินกลับไทยได้จากเว็บไซต์และ facebook ของสถานเอกอัครราชทูตฯ และสถานกงสุลกิตติมศักดิ์ไทย ณ กรุงมาเล สําหรับคนไทยที่อยู่มัลดีฟส์
รัฐบาลไทย-ข่าวทำเนียบรัฐบาล-นายกฯ ปลื้ม สื่อนอกยกไทยมีความสุขที่สุดในโลก 4 ปีซ้อน ย้ำเศรษฐกิจโดยรวมไปได้ดี ชี้รัฐทำทุกทางแก้ไขปัญหาปากท้อง พร้อมอวยพรตรุษจีนให้คนไทยมีความสุข สดชื่น สมหวัง
วันเสาร์ที่ 17 กุมภาพันธ์ 2561
นายกฯ ปลื้ม สื่อนอกยกไทยมีความสุขที่สุดในโลก 4 ปีซ้อน ย้ําเศรษฐกิจโดยรวมไปได้ดี ชี้รัฐทําทุกทางแก้ไขปัญหาปากท้อง พร้อมอวยพรตรุษจีนให้คนไทยมีความสุข สดชื่น สมหวัง
นายกฯ ปลื้ม สื่อนอกยกไทยมีความสุขที่สุดในโลก 4 ปีซ้อน ย้ําเศรษฐกิจโดยรวมไปได้ดี ชี้รัฐทําทุกทางแก้ไขปัญหาปากท้อง พร้อมอวยพรตรุษจีนให้คนไทยมีความสุข สดชื่น สมหวัง
วันนี้ (17 กุมภาพันธ์ 2561) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่าพลเอก ประยุทธ์ จันทร์โอชา นายกรัฐมนตรี พอใจผลการจัดอันดับดัชนีความทุกข์ยาก (Misery Index) ประจําปี 2018 ของสํานักข่าวบลูมเบิร์ก ที่ระบุว่า ประเทศไทยมีระดับความทุกข์ยากต่ําที่สุดในโลก หรือมีความสุขที่สุดจากทั้งหมด 66 ประเทศ เป็นปีที่ 4 ติดต่อกัน ด้วยคะแนน 2.5 โดยการจัดอันดับวัดจากอัตราเงินเฟ้อและอัตราการว่างงานที่อยู่ในระดับต่ํา ซึ่งจะสะท้อนว่าเศรษฐกิจอยู่ในระดับดี
“ในปี 2560 ธนาคารแห่งประเทศไทยรายงานว่า ประเทศไทยมีอัตราการว่างงานเพียง 1.3 % และอัตราเงินเฟ้อ 0.66% ซึ่งเป็นผลจากการที่รัฐบาลเร่งผลักดันมาตรการต่าง ๆ เพื่อให้เกิดการจ้างงานมากขึ้น และรักษาเสถียรภาพราคา ควบคู่ไปกับการดูแลเศรษฐกิจให้เติบโตอย่างเต็มศักยภาพ นอกจากนี้ บลูมเบิร์กยังระบุด้วยว่า ในปีนี้เศรษฐกิจไทยมีแนวโน้มที่สดใส”
ทั้งนี้ 5 อันดับประเทศที่มีความทุกข์ยากน้อยที่สุดในโลก ได้แก่ ไทย สิงคโปร์ ญี่ปุ่น สวิตเซอร์แลนด์ และไต้หวัน
นายกรัฐมนตรี กล่าวว่า เศรษฐกิจในภาพรวมปีนี้ถือว่าไปได้ดี และเชื่อว่าพี่น้องประชาชนก็รอคอยการแก้ไขปัญหาปากท้องและผลลัพธ์จากการกระตุ้นเศรษฐกิจฐานราก โดยย้ําว่ารัฐบาลรับทราบดีถึงเรื่องดังกล่าวจึงพยายามทําทุกวิถีทาง เพื่อให้ทุกคนเกิดความมั่นใจ
“ในโอกาสวันตรุษจีน นายกฯ ฝากอวยพรขอให้ทุกคนไทยทุกคน โดยเฉพาะพี่น้องคนไทยเชื้อสายจีน มีความสุข สดชื่น สมหวัง โดยที่ผ่านมาได้สั่งการสํานักเลขาธิการนายกรัฐมนตรีประดับโคมจีนเต็งลั้ง 6 คู่ ที่ทําเนียบรัฐบาล เพื่อร่วมฉลองเทศกาลตรุษจีนของคนไทยเชื้อสายจีนในประเทศไทย และในอนาคตก็จะมีการพิจารณาถึงเทศกาลอื่น ๆ ด้วย”
รัฐบาลไทย-ข่าวทำเนียบรัฐบาล-รมต.นร.กอบศักดิ์ฯ แถลงการช่วยเหลือประชาชนที่ขาดแคลนทุนทรัพย์ผ่านกองทุนยุติธรรม พร้อมนำคดีตัวอย่างมานำเสนอต่อสื่อมวลชน
วันศุกร์ที่ 26 มกราคม 2561
รมต.นร.กอบศักดิ์ฯ แถลงการช่วยเหลือประชาชนที่ขาดแคลนทุนทรัพย์ผ่านกองทุนยุติธรรม พร้อมนําคดีตัวอย่างมานําเสนอต่อสื่อมวลชน
รมต.นร.กอบศักดิ์ฯ แถลงด้านกองทุนยุติธรรม และได้นําตัวอย่างคดีมานําเสนอต่อสื่อมวลชน พร้อมแถลงผลการประชุมคณะกรรมการขับเคลื่อนและเร่งรัดการดําเนินงานตามนโยบายรัฐบาล (กขร.) ครั้งที่ 1/2561
วันนี้ (26 มกราคม 2561) เวลา 17.00 น. ณ โถงกลาง ตึกสันติไมตรี (หลังใน) ทําเนียบรัฐบาล นายกอบศักดิ์ ภูตระกูล รัฐมนตรีประจําสํานักนายกรัฐมนตรี แถลงต่อสื่อมวลชนเรื่องการช่วยเหลือประชาชนที่ขาดแคลนทุนทรัพย์ผ่านกองทุนยุติธรรม และได้นําตัวอย่างคดีมานําเสนอต่อสื่อมวลชน พร้อมแถลงผลการประชุมคณะกรรมการขับเคลื่อนและเร่งรัดการดําเนินงานตามนโยบายรัฐบาล (กขร.) ครั้งที่ 1/2561
หลังจากที่ รัฐมนตรีประจําสํานักนายกรัฐมนตรี เป็นประธานการประชุมคณะกรรมการขับเคลื่อนและเร่งรัดการดําเนินงานตามนโยบายรัฐบาล (กขร.) ครั้งที่ 1/2561 ได้แถลงผลการประชุม ซึ่งมีเรื่องสําคัญที่เป็นประโยชน์ต่อประชาชนเป็นอย่างมาก ได้แก่ กองทุนยุติธรรม การส่งเสริมวิสาหกิจชุมชน การปฏิรูปเศรษฐกิจและสังคม ร่างพระราชบัญญัติสถาบันการเงินของประชาชน (ซึ่งเป็นธนาคารที่อยู่ในชุมชนต่าง ๆ) โดยมี ธ.ก.ส. และธนาคารออมสิน เป็นสถาบันการเงินพี่เลี้ยง และการขับเคลื่อนโครงข่ายอุดมศึกษาเพื่อการพัฒนาเศรษกิจและสังคม ตามดําริของนายกรัฐมนตรี เรื่อง “บทบาทของมหาวิทยาลัยไทย ต่อ Thailand 4.0”
รัฐมนตรีประจําสํานักนายกรัฐมนตรี ได้แถลงเพิ่มเติมในส่วนของกองทุนยุติธรรม ว่า เป็นนโยบายที่รัฐบาลมีความตั้งใจทําออกมาเพื่อประชาชน “คนจน จะไม่ต้องติดคุก เพียงเพราะไม่มีเงินจ่ายประกันตัว” ซึ่งเป็นเรื่องที่น่าเห็นใจเป็นอย่างมาก โดยรัฐมนตรีประจําสํานักนายกรัฐมนตรี และตัวแทนกระทรวงยุติธรรม ได้นําตัวอย่างคดีมาเสนอต่อสื่อมวลชน โดย นายอภิชาติ จันขาว และนางสาวสายพิณ คงคะคิด (ภรรยา) ประกอบอาชีพรับซื้อของเก่า ได้ยื่นเรื่องขอรับความช่วยเหลือจากกองทุนยุติธรรม เพื่อปล่อยตัวชั่วคราวในศาลชั้นต้น ในข้อหาประมาทเป็นเหตุให้ผู้อื่นถึงแก่ความตาย โดยขอหลักประกันในการปล่อยชั่วคราว เป็นจํานวน 75,000 บาทต่อศาลจังหวัดมีนบุรี ซึ่งเหตุการณ์ดังกล่าวทําให้บุตรสาวคนเล็กของตนเองเสียชีวิต และนางสาวสายพิณฯ ได้รับบาดเจ็บจากอุบัติเหตุดังกล่าวด้วย อีกทั้ง มีบุตรสาวคนโต ซึ่งยังอยู่ในวัยเรียนต้องอุปการะเลี้ยงดู หากไม่มีหลักประกันปล่อยตัวชั่วคราวจากกองทุนยุติธรรม ก็จะส่งผลกระทบต่อครอบครัวของตนเองเป็นอย่างมาก จากนั้นกองทุนยุติธรรมได้พิจารณาอนุมัติเงินกองทุนดังกล่าวเพื่อช่วยเหลือโดยด่วน เนื่องจากตรวจสอบแล้วพบว่าฐานะยากจนจริง ไม่เคยมีประวัติในคดีอาญามาก่อน จึงได้รับการปล่อยตัวชั่วคราวดังกล่าว
ทั้งนี้ ประชาชนทั่วไปสามารถเข้ามาใช้บริการจากสํานักงานกองทุนยุติธรรม ที่อาคารซอฟต์แวร์ปาร์ค ถนนแจ้งวัฒนะ ต.คลองเกลือ อ.ปากเกร็ด จ.นนทบุรี (ส่วนกลาง) และในทุกจังหวัดทั่วประเทศ สามารถแจ้งขอรับความช่วยเหลือได้ที่ศูนย์ยุติธรรมชุมชน โดยปัจจุบันมีมากกว่า 7,800 แห่ง ซึ่งตั้งอยู่ใน อบต.และเทศบาลทั่วประเทศ
....................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 1 พฤษภาคม 2563
วันศุกร์ที่ 1 พฤษภาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 1 พฤษภาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 1 พฤษภาคม 2563
รัฐบาลไทย-ข่าวทำเนียบรัฐบาล-รองนายกรัฐมนตรี เป็นประธานการประชุมติดตามผลการจัดนิทรรศการพระเมรุมาศฯ
วันอังคารที่ 7 พฤศจิกายน 2560
รองนายกรัฐมนตรี เป็นประธานการประชุมติดตามผลการจัดนิทรรศการพระเมรุมาศฯ
รองนายกรัฐมนตรี เป็นประธานการประชุมติดตามผลการจัดนิทรรศการพระเมรุมาศฯ
เมื่อวันจันทร์ที่ 6 พฤศจิกายน 2560 เวลา 16.00 น. พลเอก ธนะศักดิ์ ปฏิมาประกร รองนายกรัฐมนตรี เป็นประธานการประชุมติดตามผลการจัดนิทรรศการพระเมรุมาศฯ
รองนายกรัฐมนตรีเปิดเผยว่าผลการสอบถามความคิดเห็นของประชาชนที่ชมนิทรรศการฯ ตามที่ กระทรวงวัฒนธรรม ร่วมกับ สวนดุสิตโพล มหาวิทยาลัยสวนดุสิต พบว่า ประชาชนจากกลุ่มตัวอย่าง ผู้ชมนิทรรศการวันที่ 4 – 5 พฤศจิกายน 2560 จํานวน 2,164 คน เป็นเพศหญิง ร้อยละ 72.74 และเพศชาย ร้อยละ 27.26 โดยจากการสอบถามความประทับใจของประชาชนในการชมนิทรรศการพระราชพิธีถวายพระเพลิง พระบรมศพพระบาทสมเด็จพระปรมินทรมหาภูมิพลอดุลยเดช พบว่า อันดับที่ 1 ร้อยละ 93.02 ประทับใจพระเมรุมาศ และอาคารประกอบ
รองลงมาอันดับที่ 2 ร้อยละ 85.54 ประทับใจ นิทรรศการศาลาลูกขุน ซึ่งประชาชนที่เข้าชมศาลาลูกขุนทั้ง 6 หลัง พบว่ามีความประทับใจและได้รับความรู้มากที่สุด ได้แก่ สมมุติเทวพิมาน: สถาปัตยกรรมพระเมรุมาศ ประติมาสร้างสรรค์:ประติมากรรมประดับพระเมรุมาศ และ ตระการวิจิตรศิลปกรรม:งานประณีตศิลป์ในพระราชพิธี เป็นต้น
อันดับที่ 3 ร้อยละ 84.38 นิทรรศการพระที่นั่งทรงธรรม “พระผู้ทรงเป็นนิรันดร์”
อันดับที่ 4 ร้อยละ 76.48 ภูมิทัศน์ด้านหน้าพระเมรุมาศอันเนื่องมาจากโครงการพระราชดําริในหลวง รัชกาลที่ 9 อาทิ พันธุ์ข้าวพระราชทาน หญ้าแฝก ต้นยางนา มะม่วงมหาชนก กังหันชัยพัฒนา ฝายน้ําล้น และคันนาข้าวเลขเก้าไทย
และอันดับที่ 5 ร้อยละ 65.25 บริเวณทับเกษตร นําสัมผัสพระสุเมรุสําหรับผู้พิการ
รัฐบาลไทย-ข่าวทำเนียบรัฐบาล-งานสัมมนาเชิงปฎิบัติการ เรื่อง "แนวทางการจัดซื้อจัดจ้างและการบริหารพัสดุภาครัฐ การเปิดเผยราคากลางและการเสนอราคาต่อหน่วยงานรัฐสำหรับผู้ปฎิบัติงาน"
วันอังคารที่ 13 มีนาคม 2561
งานสัมมนาเชิงปฎิบัติการ เรื่อง "แนวทางการจัดซื้อจัดจ้างและการบริหารพัสดุภาครัฐ การเปิดเผยราคากลางและการเสนอราคาต่อหน่วยงานรัฐสําหรับผู้ปฎิบัติงาน"
รองปลัดกระทรวงอุตสาหกรรม เป็นประธานเปิดงานสัมมนาเชิงปฎิบัติการเรื่อง "แนวทางการจัดซื้อจัดจ้างและการบริหารพัสดุภาครัฐ การเปิดเผยราคากลางและการเสนอราคาต่อหน่วยงานรัฐสําหรับผู้ปฎิบัติงาน"  ณ โรงแรมวินด์เซอร์ สวีท แอนด์ คอนเวนชั่น สุขุมวิท 20 กรุงเทพฯ
วันนี้ (13 มีนาคม 2561) นางสาวนิสากร จึงเจริญธรรม รองปลัดกระทรวงอุตสาหกรรม เป็นประธานเปิดงานสัมมนาเชิงปฎิบัติการเรื่อง "แนวทางการจัดซื้อจัดจ้างและการบริหารพัสดุภาครัฐ การเปิดเผยราคากลางและการเสนอราคาต่อหน่วยงานรัฐสําหรับผู้ปฎิบัติงาน" โดยมีวิทยากรผู้ทรงคุณวุฒิ นายมงคล แสงหิรัญ คณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ บรรยายเรื่อง พระราชบัญญัติการจัดซื้อจัดจ้างและการบริหารพัสดุภาครัฐ พ.ศ.2560 จัดโดยศูนย์ปฎิบัติการต่อต้านการทุจริต (ศปท.) กระทรวงอุตสาหกรรม ณ โรงแรมวินด์เซอร์ สวีท แอนด์ คอนเวนชั่น สุขุมวิท 20 กรุงเทพฯ
รัฐบาลไทย-ข่าวทำเนียบรัฐบาล-สธ.ยืนยันการระบาดของไข้หวัดใหญ่ที่ฮ่องกงไม่เกี่ยวพันกับประเทศไทย
วันพุธที่ 26 กรกฎาคม 2560
สธ.ยืนยันการระบาดของไข้หวัดใหญ่ที่ฮ่องกงไม่เกี่ยวพันกับประเทศไทย
กระทรวงสาธารณสุขยืนยันไข้หวัดใหญ่ในฮ่องกงเป็นการระบาดตามฤดูกาล เป็นเชื้อที่พบได้ตามฤดูกาล ไม่ได้เป็นเชื้อตัวใหม่และไม่เกี่ยวพันกับประเทศไทย ทั้งนี้ในประเทศไทยเป็นช่วงฤดูฝนพบผู้ป่วยไข้หวัดใหญ่เพิ่มขึ้นตามปกติแต่พบน้อยกว่าปีที่ผ่านมา
นายแพทย์เจษฎา โชคดํารงสุข อธิบดีกรมควบคุมโรค ให้สัมภาษณ์ เกี่ยวกับการระบาดของไข้หวัดใหญ่ที่ฮ่องกง ว่า เหตุการณ์ที่เกิดในฮ่องกงเป็นการระบาดตามฤดูกาล โดยเชื้อที่พบไม่ใช่เชื้อชนิดใหม่ และไม่มีความเกี่ยวพันกับประเทศไทย ประชาชนไม่ต้องตื่นตระหนก สําหรับประเทศไทยนั้นอยู่ในช่วงฤดูฝนจะพบการเจ็บป่วยด้วยโรคไข้หวัดใหญ่เพิ่มขึ้นตามปกติ และเมื่อเปรียบเทียบจํานวนผู้ป่วยในช่วงเดียวกันของปีนี้พบผู้ป่วยน้อยกว่าปีที่ผ่านมา
กระทรวงสาธารณสุขได้รณรงค์ฉีดวัคซีนป้องกันไข้หวัดใหญ่ตามฤดูกาลตั้งแต่วันที่1มิถุนายน - 31สิงหาคม 2560 จํานวน3.5ล้านโด๊ส ได้แก่ บุคลากรทางการแพทย์และสาธารณสุข 4 แสนโด๊ส และประชาชนกลุ่มเสี่ยงป่วยแล้วอาการรุนแรง3.1 ล้านโด๊ส ประกอบด้วย 1.หญิงตั้งครรภ์ อายุครรภ์4เดือนขึ้นไป 2.เด็กอายุ 6 เดือน ถึง 2 ปี 3.ผู้มีโรคเรื้อรัง คือ ปอดอุดกั้นเรื้อรัง หอบหืด หัวใจ หลอดเลือดสมอง ไตวาย ผู้ป่วยมะเร็งที่อยู่ระหว่างการได้รับเคมีบําบัด และเบาหวาน4.บุคคลที่มีอายุ 65 ปีขึ้นไป 5.ผู้มีน้ําหนักตัวมากกว่า 100 กิโลกรัม 6.ผู้พิการทางสมองที่ช่วยเหลือตนเองไม่ได้ 7.ผู้ป่วยโรคธาลัสซีเมีย 8.ผู้ที่มีภูมิคุ้มกันบกพร่อง และผู้ติดเชื้อHIVที่มีอาการ สามารถเข้ารับการฉีดวัคซีนได้ที่สถานพยาบาลของรัฐใกล้บ้านฟรี
สําหรับประชาชนทั่วไปขอให้ยึดหลักสุขอนามัยที่ดี หมั่นล้างมือด้วยน้ําและสบู่ หลีกเลี่ยงคลุกคลีกับผู้ป่วย ไม่ใช้ของใช้ร่วมกับผู้ป่วย ไม่อยู่ในที่ที่มีผู้คนแออัดและอากาศถ่ายเท เป็นเวลานาน สวมเสื้อผ้าหนาๆ ให้ความอบอุ่นร่างกายอย่างเพียงพอ ออกกําลังกายอย่างสม่ําเสมอ กินร้อน ช้อนกลาง ล้างมือดื่มน้ําอย่างน้อยวันละ6-8แก้ว หากสงสัยป่วยโรคไข้หวัดใหญ่ ปอดบวมหรือป่วยเกิน48ชั่วโมง อาการไม่ดีขึ้น เหนื่อยง่าย หรืออยู่ในกลุ่มเสี่ยง ควรพบแพทย์ทันทีเพื่อรับการรักษาป้องกันภาวะแทรกซ้อนโรค สอบถามข้อมูลเพิ่มเติมได้ที่ สายด่วนกรมควบคุมโรค โทร1422
***********************26 กรกฎาคม 2560
รัฐบาลไทย-ข่าวทำเนียบรัฐบาล-รองนายกรัฐมนตรีชื่นชมและเชื่อว่ารายงานผลการสำรวจแนวโน้มเศรษฐกิจของบริษัทร่วมทุนญี่ปุ่นในไทย ซึ่งจัดทำโดยหอการค้าญี่ปุ่นฯ และ JETRO เป็นประโยชน์อย่างมากแก่รัฐบาลไทย
วันจันทร์ที่ 23 กันยายน 2562
รองนายกรัฐมนตรีชื่นชมและเชื่อว่ารายงานผลการสํารวจแนวโน้มเศรษฐกิจของบริษัทร่วมทุนญี่ปุ่นในไทย ซึ่งจัดทําโดยหอการค้าญี่ปุ่นฯ และ JETRO เป็นประโยชน์อย่างมากแก่รัฐบาลไทย
รองนายกรัฐมนตรีชื่นชมและเชื่อว่ารายงานผลการสํารวจแนวโน้มเศรษฐกิจของบริษัทร่วมทุนญี่ปุ่นในไทย ซึ่งจัดทําโดยหอการค้าญี่ปุ่นฯ และ JETRO เป็นประโยชน์อย่างมากแก่รัฐบาลไทย
วันนี้ (23 กันยายน 2562) เวลา 14.00 น. ณ ห้องรับรอง 1 ตึกบัญชาการ 1 ทําเนียบรัฐบาล นายชินจิ นาคาโนะ ประธานหอการค้าญี่ปุ่นประจําประเทศไทย และประธานและประธานกรรมการบริหารบริษัท Sumitomo Corporation Thailand Ltd. เข้าเยี่ยมคารวะ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข สรุปสาระสําคัญ ดังนี้
รองนายกรัฐมนตรีแสดงความยินดีกับนายชินจิ นาคาโนะ ในโอกาสเข้ารับตําแหน่งประธานหอการค้าญี่ปุ่นประจําประเทศไทย โดยเชื่อมั่นว่า ด้วยวิสัยทัศน์และผลงานที่เป็นประจักษ์ของประธานหอการค้าญี่ปุ่นฯ จะช่วยส่งเสริมการค้า การลงทุนของทั้งสองประเทศให้ครอบคลุม รวมทั้งสร้างผลประโยชน์ร่วมกัน
ประธานหอการค้าญี่ปุ่นฯ ขอบคุณรัฐบาลไทยที่สนับสนุนและให้ความร่วมมือในการดําเนินงานของหอการค้าญี่ปุ่นประจําประเทศไทยมาโดยตลอด และเชื่อมั่นว่า การขับเคลื่อนประเทศภายใต้นโยบายไทยแลนด์ 4.0 ของไทย จะมีการสานต่ออย่างต่อเนื่อง และประสบผลสําเร็จอย่างเป็นรูปธรรม
ทั้งสองฝ่ายเห็นพ้องที่จะส่งเสริมโอกาสและความร่วมมือด้านการลงทุนระหว่างกันให้มากขึ้น โดยเฉพาะการพัฒนาโครงสร้างพื้นฐานด้านคมนาคม การดําเนินมาตรการด้านเศรษฐกิจ เพื่อเตรียมพร้อมรองรับสถานการณ์โลก สังคมผู้สูงอายุ ตลอดจนการส่งเสริมสภาพแวดล้อมทางธุรกิจ โดยทั้งสองฝ่ายเห็นพ้องว่า การส่งเสริมและเพิ่มพูนทักษะให้แก่แรงงานจะเป็นประโยชน์ร่วมกันของทั้งสองฝ่าย
ทั้งนี้ รองนายกรัฐมนตรียืนยันว่าประเทศไทยมีความพร้อมอย่างมากสําหรับการลงทุนจากต่างประเทศ ขณะเดียวกัน รัฐบาลไทยยินดีรับฟังความต้องการจากนักลงทุนญี่ปุ่น และพร้อมย้ําถึงความต่อเนื่องของนโยบายรัฐบาล ทั้งนโยบายไทยแลนด์ 4.0 โครงการ EEC และการพัฒนาโครงสร้างพื้นฐานด้านคมนาคม โดยรัฐบาลพร้อมอํานวยความสะดวกให้แก่นักลงทุนญี่ปุ่นที่เข้ามาลงทุนในไทย ซึ่งจะเป็นการเพิ่มพูนโอกาสทางการค้า และการลงทุนระหว่างกันยิ่งขึ้น
ในช่วงท้าย รองนายกรัฐมนตรีขอบคุณหอการค้าญี่ปุ่นฯ และ JETRO สําหรับจัดทํารายงานผลการสํารวจแนวโน้มเศรษฐกิจของบริษัทร่วมทุนญี่ปุ่นในไทย ซึ่งสะท้อนมุมมองและอุปสรรคของนักลงทุนชาวญี่ปุ่น อันจะเป็นประโยชน์แก่รัฐบาลไทยในการกําหนดทิศทางของนโยบายทางเศรษฐกิจต่อไป
รัฐบาลไทย-ข่าวทำเนียบรัฐบาล-ก.ค.ศ.เห็นชอบการขยายระยะเวลาส่งคำขอเพื่อมีและเลื่อนวิทยฐานะ ตาม ว17/2552 ในช่วงเปลี่ยนผ่าน หากยื่นภายใน 4 ก.ค.61 รับไว้พิจารณาทั้งหมด
วันพุธที่ 29 สิงหาคม 2561
ก.ค.ศ.เห็นชอบการขยายระยะเวลาส่งคําขอเพื่อมีและเลื่อนวิทยฐานะ ตาม ว17/2552 ในช่วงเปลี่ยนผ่าน หากยื่นภายใน 4 ก.ค.61 รับไว้พิจารณาทั้งหมด
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เปิดเผยภายหลังเป็นประธานการประชุมคณะกรรมการข้าราชการครูและบุคลากรทางการศึกษา (ก.ค.ศ.) ครั้งที่ 9/2561 เมื่อวันที่ 29 สิงหาคม 2561
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เปิดเผยภายหลังเป็นประธานการประชุมคณะกรรมการข้าราชการครูและบุคลากรทางการศึกษา (ก.ค.ศ.) ครั้งที่ 9/2561 เมื่อวันที่ 29 สิงหาคม 2561 ณ ห้องประชุมราชวัลลภ กระทรวงศึกษาธิการ ว่าที่ประชุมได้เห็นชอบให้ขยายระยะเวลาการส่งคําขอรับการประเมินถึงสํานักงาน ก.ค.ศ. ในการให้ข้าราชการครูและบุคลากรทางการศึกษา ตําแหน่งครู มีวิทยฐานะและเลื่อนวิทยฐานะ ตามหลักเกณฑ์และวิธีการฯ ว 17/2552 ในช่วงระยะเวลาเปลี่ยนผ่าน
รมว.ศึกษาธิการกล่าวว่า ที่ประชุม ก.ค.ศ.ได้เห็นชอบการให้ขยายระยะเวลาการส่งคําขอรับการประเมิน โดยข้าราชการครูที่มีคุณสมบัติเฉพาะสําหรับวิทยฐานะที่จะขอรับการประเมินตามหลักเกณฑ์ว17/2552อยู่ก่อนวันที่ 5 กรกฎาคม 2560หากได้ยื่นคําขอรับการประเมินถึงสํานักงานเขตพื้นที่การศึกษา หรือส่วนราชการ ภายในวันที่ 4 กรกฎาคม 2561 เห็นควรรับคําขอไว้พิจารณาทั้งหมด
โดยให้สํานักงานเขตพื้นที่การศึกษา หรือส่วนราชการ ดําเนินการประเมินด้านที่ 1 และด้านที่ 2 ตามหลักเกณฑ์และวิธีการที่ ก.ค.ศ. กําหนด โดยเร็ว เนื่องจากวิทยฐานะเชี่ยวชาญและวิทยฐานะเชี่ยวชาญพิเศษ จะมีผลในวันที่สํานักงาน ก.ค.ศ. รับเรื่อง
สําหรับข้าราชการครูท่านใดที่มีคุณสมบัติที่จะยื่นขอรับการประเมินตามหลักเกณฑ์ ว 17/2552หลังจากวันที่ 5 กรกฎาคม 2560 ได้อีก 1 ครั้ง ให้ยื่นคําขอรับการประเมินภายใน 1 ปี นับตั้งแต่วันที่ตนเองมีคุณสมบัติที่จะยื่นขอรับการประเมิน
ทั้งนี้ สํานักงาน ก.ค.ศ. จะมีหนังสือแจ้งไปยังสํานักงานเขตพื้นที่การศึกษา และส่วนราชการ เพื่อทราบและถือปฏิบัติต่อไป
Written byกลุ่มประชาสัมพันธ์และเผยแพร่ สํานักงาน ก.ค.ศ.
Photo byกลุ่มประชาสัมพันธ์และเผยแพร่ สํานักงาน ก.ค.ศ.
Rewriter/Editorบัลลังก์ โรหิตเสถียร